kardosdrur/scandi-wiki huggingface dataset:
Josh Weinstein

Josh Weinstein (født 5. maj 1966 i Maryland) er en amerikansk manuskriptforfatter, som er bedst kendt for sit arbejde på serien The Simpsons. Sammen med sin skrivemakker Bill Oakley var Weinstein producent og showrunner i syvende og ottende sæson.

Eksterne henvisninger 
 

Manuskriptforfattere fra USA
Personer fra Maryland
Emmy-vindere
FC Haka

FC Haka er en finsk fodboldklub fra industribyen Valkeakoski. Haka spiller i den finske liga . Den er blandt de mest succesrige klubber i Finland med ni nationale mesterskaber og 12 pokaltitler. Haka har gennem historien haft tætte bånd til papirindustrien i området ved Valkeakoski og bliver stadig sponsoreret af industrikoncernen UPM.

Klubben blev grundlagt i 1934 og fik navnet Valkeakosken Haka. I 1949 rykkede den op i den bedste finske fodboldrække Mestaruussarja (i dag Veikkausliiga) og vandt i 1955 den første udgave af den finske pokalturnering.

1960'erne var den mest succesfulde periode i Hakas historie. Klubbben sejrede tre gange i både ligaen og pokalturneringen og vandt i 1960 den første "double" i finsk fodbold. I 1972 rykkede den ned, men vendte straks tilbage i den øverste liga og vandt i 1977 endnu en gang "the double". 

I begyndelsen af 1990'erne skiftede klubben navn til FC Haka. Haka vandt ligaen i 1995, men rykkede året efter ned i den næstbedste række. Den britisk-finske Keith Armstrong blev hyret som træner, og klubben rykkede op igen for fra 1998 til 2000 at vinde tre mesterskaber i træk. Den tidligere målmand Olli Huttunen afløste i 2002 Armstrong og har siden tiltrædelsen vundet et enkelt mesterskab (2004) og to pokaltitler (2002 og 2005).

Hakas største præstation i en europæisk turnering var en plads i kvartfinalen i UEFA Pokalvindernes Turnering i 1983-84, som blev tabt 2-0 til de senere turneringsvindere fra Juventus. Siden 1998 har klubben hvert år deltaget i en europæisk turnering.

Titler 
 Finske mesterskab (9):  
 1960, 1962, 1965, 1977, 1995, 1998, 1999, 2000 og 2004
 Finske pokalturnering (12):
 1955, 1959, 1960, 1963, 1969, 1977, 1982, 1985, 1988, 1997, 2002 og 2005
 Finske Liga Cup (1):
 1995

Historiske slutplaceringer

Noter

Ekstern henvisning 
Officiel hjemmeside 

Haka, FC
Etableret i 1934
Briccius

Briccius var en dansk fyrste eller prins, der formodes at have levet i anden halvdel af 800-tallet og den første del af 900-tallet. Sammen med sine tre brødre var han emigreret til Konstantinopel, hvor de havde gjort tjeneste hos den byzantinske kejser Leo 6. den Vise, leder af det Østromerske Kejserdømme 886-912. Kendskabet til Briccius skyldes en række hændelser i forbindelse med hans liv og død, som har medvirket til at give den østrigske alpeby Heiligenblut (da: helligt blod) sit navn.

Ifølge legenden stammer navnet Heiligenblut fra en flaske med Kristi blod, som Briccius medbragte på sin hjemrejse fra Konstantinopel til Danmark i 914. Den lille flaske lå indkapslet og gemt i et sår i hans ene læg. Såret var helet og flasken var dermed beskyttet mod røvere.

Undervejs på hjemrejsen blev han under en vandretur i alpeområdet overrasket af en lavine og begravet under snemasserne. Fra stedet hvor han lå, voksede tre aks frem, og de var medvirkende til at man herefter fandt hans lig. Da nogle bønder efterfølgende ville begrave ham, nægtede det ene ben trodsigt at blive under jorden. Man undersøgte årsagen hertil, og fandt derefter flasken, som siden da er blevet opbevaret i sakrementshuset til Sankt Vincent Kirken, opført 1460-91.

Heiligenblut ansøgte om at helgenkåre Briccius, men anmodningen er aldrig blevet imødekommet på grund af manglende beviser. Dette har dog ikke afholdt byen fra i 1874 at opføre et kapel med et alter til for at ære Briccius på det sted, hvor han ifølge legenden blev fundet. Ved alteret findes en billedskildring af Briccius' liv. Uden for kapellet springer en kilde, som hævdes at have helbredende kræfter.

Eksterne henvisninger 
 The Legend of Heiligenblut – fra en lokal website fra Heiligenblut 
 Vor hellige landsmand – fra JP-Explorer

Danskere fra før år 1500
Kongelige fra Danmark
Tjek fødsels- og dødsår
Personer fra Østrig
Danskere i 900-tallet
Kazan-katedralen (Moskva)

Kazan-katedralen er en russisk ortodoks kirke, der ligger i det nordøstlige hjørne af den Røde Plads i Moskva. Den nuværende bygning er en rekonstruktion af den originale kirke, der blev ødelagt på direktiv af den daværende diktator i Sovjetunionen, Josef Stalin i 1936.

Den originale katedral 
Den oprindelige kirke blev rejst som en helligdom i de tidlige 1630'ere for at markere befrielsen af Moskva fra polsk invasion i 1612 af en folkehær under de urolige tider i Rusland.

Efter at Moskva var ryddet for polakker, tilskrev fyrst Dmitrij Pozharskij sin succes guddommelig hjælp fra helgenen Theotokos af Kazan, til hvem han havde bedt adskillige gange. Af sine private midler finansierede han konstruktionen af en trækirke helliget Jomfruen af Kazan på Den Røde Plads i Moskva.

Efter at den lille helligdom var blevet ødelagt af en brand i 1632, beordrede zaren den erstattet af en murstenskirke. Den et-kuplede bygning med flere lag af kokoshnik, et bredt galleri og et tårn, blev indviet i oktober 1636.

Efter talrige renovationer og senere tilbygninger gik det oprindelige design tabt. Den ansete russiske arkitekt Peter Baranovsky stod for en komplet rekonstruktion af kirkens facade, som førte den tilbage til det oprindelige design i 1929–1932. Nogle specialister kritiserede dog præcisionen i denne rekonstruktion.

I 1936, da den Røde Plads skulle gøres klar til afholdelsen af militærparader, beordrede Josef Stalin, at pladsen blev ryddet for kirker. På trods af en indsats af Baranovsky for at redde den, kunne han ikke forhindre Kazan-katedralen i at blive revet ned. Han sikrede dog, at Vasilij-katedralen ikke blev revet ned.

Rekonstruktionen 
Efter Sovjetunionens fald blev Kazan-katedralen den første kirke, der blev genopbygget. Katedralens genopbygning (1990–1993) var baseret på de detaljerede opmålinger og fotografier af den oprindelige kirke, som Peter Baranovsky udførte før ødelæggelsen i 1936.

Eksterne links 

Kreml og den Røde Plads i Moskva
Bygninger, konstruktioner og anlæg i Moskva
Kirker i Rusland
4 Years, 6 Months, 2 Days

"4 Years, 6 Months, 2 Days" er det første afsnit i sæson fem af One Tree Hill, og det niogfirsende afsnit i hele serien. Afsnittet havde premiere på The CW den 8. januar 2008. Første afsnit, "4 Years, 6 Months, 2 Days", og andet afsnit, "Racing Like a Pro" blev begge vist lige efter hinanden. De blev ikke vist på seriens sædvanlige tidspunkt, og først efter afsnit et og to, blev serien flyttet til dens sædvanlige tidspunkt.

Afsnittet introducere personerne efter universitetet, hvor de alle vender hjem til den fiktive by, Tree Hill.

Afsnittet er skrevet af Mark Schwahn, som er skaberen af serien. Det blev instrueret af Greg Prange, som normalt instruere de afsnit som Mark Schwahn skriver. I USA blev afsnittet udgivet på iTunes og Amazon Unbox som en gratis download. Senere kom det til at koste 1,99$.

Afsnittet indeholder musik fra Jackson Waters, The National, Yellowcard, Black Rebel Motorcycle Club, og Kelly Clarkson.

Fodnoter

Eksterne henvisninger 
 
Afsnit af One Tree Hill (sæson 5)
Dalum Landbrugsskole

Dalum Landbrugsskole er en af Danmarks største og ældste landbrugsskoler med ca. 250 årselever og ca. 30 specialiserede lærere.

Skolen blev grundlagt af Jørgen Petersen i 1886, i de bygninger, der siden 1862 havde huset Christen Kolds højskole i Dalum ved Odense. Den oprindelige bygningsmasse er vedligeholdt og restaureret, og nye bygninger tilføjet.

Fra mejeriskolens start i 1889 ændredes navnet til Dalum Landbrugs- og Mejeriskole, indtil Mejeriskolen i 1979 blev udskilt. I 2003 fusionerede landbrugsskolen med Korinth Landbrugsskole ved Fåborg, så de to skoler kom til at fungere som én skole med to afdelinger. Der er et ungdomsmiljø på afdelingen i Korinth og et voksent studiemiljø på afdelingen i Odense.

I 1902 oprettedes elevforeningen Dalum Lærlinge. Den omfatter i dag også medlemmerne fra den tidligere forening Korinth Elever med landmænd, mejerister og procesteknologer som medlemmer.

Skolens motto er: "Aldrig færdig – men altid på vej".

Forstandere 
 1886-1908 Jørgen Petersen (1854-1908)
 1909-1920 Thomas Madsen-Mygdal
 1920-1953 Johannes Thyge Petersen-Dalum
 1953-1972 Vagn Fog-Petersen
 1972-1990 Peder Lykke Nygaard
 1990-2011 Jørgen Peder Jensen
 2011-2012 Brian Caspersen
 2012-2013 Konstitueret Jens Munk Kruse
 2013- Jens Munk Kruse

Nogle lærere 
 1888-1918 Jakob Lange (2. april 1864—27. december 1941), botaniker og socialøkonom
 Christen Moesgaard-Kjeldsen

Kendte elever 
 Bertel Dahlgaard – embedsmand, indenrigs- og økonomiminister
 Erik Larsen (1965) – gårdejer, borgmester i Egebjerg Kommune, folketingsmedlem, statsrevisor
 Lars Erik Hornemann – gårdejer, borgmester i Gudme Kommune, borgmester i Svendborg Kommune
 Erik Eriksen – gårdejer, statsminister 1950-1953.

Kilder

Eksterne henvisninger 
 Dalum Landbrugsskoles websted

Landbrugsskoler i Danmark
Uddannelse i Odense
Etableret i 1886
Polen i Eurovision Song Contest

Polen debuterede i 1994 med "To nie ja", sunget af Edyta Górniak, som endte på andenplads.

Landet har ikke formået at lande i top 3 siden deres første andenplads. De fik dog en tredjeplads i semifinalen i 2023.

Repræsentanter 
Nøgle

Pointstatistik 

NOTE:Der er ikke medregnet point fra semifinalerne.

12 point til og fra

Alle point givet til og fra (1994-2023)

Kommentatorer og jurytalsmænd

Galleri

Noter

Referencer 

 
Lande i Eurovision Song Contest
Leptotyphlops carlae

Leptotyphlops carlae er en lille slange, som tilfører slangefamilien Falske ormeslanger (Latin: Leptotyphlopidae). På engelsk betegnes slangen Barbados Threadsnake.

L.carlae er en blind slangeart, hvor de voksne individer er blot ca. 10 cm lange, og af tykkelse som en spaghetti og med en vægt på blot 0,6 gram. Slangen blev første gang fundet under en sten i skovbunden i et truet skovområde på Barbados af biologen S. Blair Hedges, fra Penn State University, og fundet blev offentliggjort den 3. august 2008  . 

Forskerne vurderer, at den kun findes på Barbados. Den lever under jorden af termitter og termitlarver. 

L.carlae formerer sig ved æg, men mens andre slanger lægger mange æg, helt op til 100, så er L.carlae karakteriseret ved kun at lægge ét, men forholdsmæssigt, større æg. Dette har fået forskerne til at drage den foreløbige konklusion, at L.carlae har noget nær den mindste størrelse som en slange kan have, da ægget formentlig ikke kan være mindre, hvis den nyudklæggede slangeunge skal kunne overleve. Skønt slangen i fuldvoksen skikkelse blot er ca. 10 cm lang er dens æg ca. 3,2 cm lang med en tykkelse på ca. 2 mm. En nyklækket unge vil have en størrelse på 4-5 cm, dvs. næsten halvt så lang som et fuldvoksent individ. Til sammenligning har nyudklækkede unger fra større slanger blot en længde på 5-10% af det voksne individs længde 

Den nyfundne slangeart tilhører formodentlig allerede nu gruppen af stærkt udrydningstruede arter, da det naturgrundlag den er afhængig af, uberørte skovbundsområder, er under stærkt pres, også på Barbados.

Noter og referencer 

Falske ormeslanger
Varde (flertydig)

Varde har flere betydninger:
 Varde – en by i Jylland.
 Varde (gravsted) – en form for gravsted.
 Varde (stenstruktur) – en stenstruktur.
Varde (gravsted)

En varde er en form for gravsted, hvor den afdøde bliver placeret enten på jorden eller i et hul i jorden og derefter tildækket med sten. Denne form for begravelse er blevet brugt i flere forskellige civilisationer, blandt andet i vikingetiden og i det keltiske Irland og Skotland. Ud over som gravsted har varder igennem tiden haft en lang række andre funktioner, såsom sømærke på land, til landkending.

Se også 
 Varde (stenstruktur)

Vikingetidens kultur
Aktiveringsenergi

I kemi er aktiveringsenergi et begreb introduceret i 1889 af den svenske videnskabsmand Svante Arrhenius og er defineret som den energi, der må overkommes for at en kemisk reaktion kan forløbe. Aktiveringsenergi kan på anden vis beskrives som det minimum af energi, der behøves for at en bestemt kemisk reaktion forløber. En reaktions aktiveringsenergi noteres normalt med Ea og angives i enheder af kilojoule per mol.

Fysisk kemi
Serbien og Montenegro i Eurovision Song Contest

Serbien og Montenegro har deltaget flere gange i Eurovision fra 2005

Repræsentant 
Nøgle

 

I 2006 havde den montenegrinske gruppe No Name tænkt sig at sende sin sang Moja ljubavi af sted, men meldte sig 20. marts 2006 ud af konkurrencen

Pointstatistik 

NOTE:Der er ikke medregnet point fra semifinalerne.

12 point til og fra

Alle point til og fra (2004-2006)

Kommentatorer og jurytalsmænd 

 
Tidligere lande i Eurovision Song Contest
DLA Piper

DLA Piper er et af verdens største advokatfirmaer. Firmaet er et globalt advokatfirma, der beskæftiger ca. 4.200 jurister, som arbejder fra kontorer i mere end 40 lande i Nord- og Sydamerika, Asien, Europa, Mellemøsten, Afrika og Stillehavsområdet. I Danmark blev LETT advokatpartnerselskab en del af DLA Piper i maj 2017. DLA Piper Denmark er lokaliseret i København og Aarhus.

Eksterne henvisninger
 DLA Piper Denmark 

Advokatvirksomheder i Danmark
Konsulentvirksomheder fra Storbritannien
Kaisheim

Kaisheim er en købstad i Landkreis Donau-Ries i Regierungsbezirk Schwaben i den tyske delstat Bayern, med knap 4.300 indbyggere.

Geografi 
Kaisheim ligger i Planungsregion Augsburg.
Der er følgende landsbyer i kommunen: Altisheim, Bergstetten, Gunzenheim, Hafenreut, Kaisheim, Leitheim, Sulzdorf.
Rangiroa

Rangiroa er beliggende i Tuamotuøgruppen i Fransk Polynesien, hvor den administrativt er hovedø. Øen er en atol og den største atol i Tuamotu og blandt de største i verden.

Geografi 
Rangiroa er en atol som er ca. 80 km lang og mellem 5 og 32 km bred. Den består af ca. 250 småøer og sandbanker som samlet udgør et landareal på ca. 170 km². Der er ca. 100 smalle passager gennem koralrevet til lagunen som har et areal på 1600 km². Atollens hovedby er Avatoru, som ligger i det nordvestlige hjørne af øen. Rangiroas indbyggertal er 2334 personer (år 2002).

Historie 
De første eurpæere som besøgte Rangiroa var de hollandske søfarer Jacob le Maire og Willem Schouten i 1616. I 1965 fik Rangiroa en lille lufthavn med forbindelser til andre øer i Fransk Polynesien.

Administration 
Rangiroa kommune består Rangiroa samt Tikehau, Mataiva og Makatea.

Øer i Frankrig
Øer i Stillehavet
Wallerstein

Wallerstein er en købstad i Landkreis Donau-Ries i Regierungsbezirk Schwaben i den tyske delstat Bayern, med knap 3.500 indbyggere. Den er administrationsby for Verwaltungsgemeinschaft Wallerstein.

Geografi 
Wallerstein ligger i Region Augsburg tæt ved Nördlingen og meteoritkrateret Nördlinger Ries. Der 65 meter høje Wallersteiner Borgklippe er det centrale punkt i byen.

Der er følgende landsbyer i kommunen: Birkhausen, Ehringen, Munzingen, Wallerstein.

Eksterne henvisninger 

 Fürst Wallerstein 
 Günther Grünsteudel: Das „Schwäbische Mannheim“. Zur Geschichte der Wallersteiner Hofkapelle. In: Rosetti-Forum 2 (2001), S. 19-28 (digitaliseret udgave)
Team Flanders-Baloise

Team Flanders-Baloise (tidligere Sport Vlaanderen-Baloise (UCI kode: TFB)) er et professionelt belgisk-registreret cykelhold som konkurrerer i UCI Kontinental Tourene og i enkelte ProTour-løb hvor de bliver inviteret som "wildcard-hold". Holdet ledes af Christophe Sercu med hjælp af sportsdirektørene Roger Swerts, Walter Planckaert og Jean-Pierre Heynderickx.

Rytterne

2023

Sejre

2022

Sejre

2021

2020

2019

Eksterne henvisninger 

Cykelhold fra Belgien
Tapfheim

Tapfheim er en kommune i Landkreis Donau-Ries i Regierungsbezirk Schwaben i den tyske delstat Bayern, med knap 4.050 indbyggere.

Geografi

Nabobyer 
 Höchstädt an der Donau
 Donauwörth

Landsbyer og bebyggelser 
 Brachstadt
 Donaumünster,
 Erlingshofen,
 Oppertshofen,
 Rettingen,
 Tapfheim

Tapfheim ligger på den nordlige bred af floden Donau.
Alerheim

Alerheim er en kommune i Landkreis Donau-Ries i Regierungsbezirk Schwaben i den tyske delstat Bayern, med knap 2.700 indbyggere. Den er en del af Verwaltungsgemeinschaft Ries der har administrationsby i Nördlingen.

Geografi 
Alerheim ligger i Nördlinger Ries og er en del af Region Augsburg.
Der er følgende landsbyer i kommunen: Alerheim, Bühl i.Ries, Rudelstetten, Wörnitzostheim
Fish

Derek William Dick, kendt under navnet Fish (født 25. april 1958, i Dalkeith, Midlothian), er en Skotsk progressiv rock-sanger, sangskriver og undertiden skuespiller.

Karriere 
Navnet Fish tog Derek Dick til sig fordi han ofte læste i badekarret. Efter at have arbejdet i forskellige jobs som gartner, tankpasser og skovarbejder, blev Fish frontfigur i den skotske/engelske rockgruppe Marillion. Sammen med dem udgav han 4 studiealbums, som fik en vis succes, især med singlerne "Kayleigh" og "Lavender" (begge 1985) og "Incommunicado" (1985). Fish markerede sig som en karismatisk sanger, der gerne klædte sig ud til gruppens koncerter og som fremførte sangene med inderlighed og følelseladede gestik. Gruppens tekster, som han stod for, var ofte baseret på egne livserfaringer, typisk med udgangspunkt i personlige problemer som alkoholisme og svære kærlighedsforhold, som han forstod at delagtiggøre publikum i – med det resultat, at mange koncertgængere kunne hans tekster udenad og meget gerne sang med på dem.

I 1988 gik Fish solo og har siden hen udgivet flere albums. Helt samme succes som i tiden med Marillion har han ikke haft, men han turnerer ofte og har en loyal fangruppe, de såkaldte ”fishheads”. Overfor dem betegner han sig selv som ”Uncle Fish”. Hans musik er inspireret af rock og skotsk folkemusik – teksterne er mindre personligt fikseret, stadigt meget inderlige, og med en stærkere politisk snert. Han har optrådt adskillelige gange i Danmark.
Fra juli 1987 til juli 2001 var Fish gift med en tysk kvinde, Tamara. Sammen med hende har han datteren Tara.
Fish har optrådte i flere roller på TV.

Diskografi (studiealbum i solo-tiden) 
 1990 Vigil in a Wilderness of Mirrors
 1991 Internal Exile
 1993 Songs from the Mirror (Covers album)
 1994 Suits
 1997 Sunsets on Empire
 1999 Raingods with Zippos
 2001 Fellini Days
 2004 Field of Crows
 2007 13th Star
 2013 ''A Feast Of Consequences

Referencer

Eksterne henvisninger 

 
 

Sangere fra Skotland
ZLM Tour

ZLM Tour (tidl. Ster ZLM Toer) er et hollandsk etapeløb (Kat. 2.Pro) på cykel over fem etaper som arrangeres i juni. Siden 2020 har det været med i UCI ProSeries, men blev her aflyst pga. coronaviruspandemien.

Traditionelt starter man i det nordlige Holland og ender med de to sidste etaper i Limburg, blandt andet i Sittard-Geleen og Valkenburg. Det er også almindeligt at løbet går ind i nabolandene Tyskland og Belgien

Fra 1990 til 1997 gik løbet under navnet Teleflex Tour.

Vindere

Eksterne henvisninger 

   

 
Etableret i 1987
Brooke Davis

Brooke Penelope Davis er en fiktiv person fra tv-serien One Tree Hill. Hun spilles af den amerikanske skuespillerinde Sophia Bush.

Eksterne henvisninger 
 

Personer i One Tree Hill
Fiktive personer
Duel i Stillehavet

Duel i Stillehavet (Hell in the Pacific) er en amerikansk krigsfilm fra 1968. To mænd, en amerikansk og en japansk soldat, strander på en øde ø i Stillehavet under 2. verdenskrig. De to jævnbyrdige modstandere skiftes filmen igennem til at overtage magten, men begge indser med tiden at de kun kan overleve ved at samarbejde. 

Det meste af filmen foregår på samme location, og har ingen andre roller end de to soldater som spilles af Lee Marvin og Toshirō Mifune.

Eksterne henvisninger 
 

Dramafilm fra USA
Amerikanske film fra 1968
Film om 2. verdenskrig fra USA
Haley James Scott

Haley James Scott er en fiktiv person i tv-serien One Tree Hill. Hun spilles af den amerikanske skuespillerinde Bethany Joy Lenz (i en periode krediteret som Bethany Joy Galleotti). Haley er Lucas Scotts bedste ven og svigerinde, Nathan Scotts kone, mor til James Lucas Scott og Lydia Bob Scott.

Eksterne henvisninger 
 

Personer i One Tree Hill
James Lucas Scott

James "Jamie" Lucas Scott er en fiktiv person i tv-serien One Tree Hill. Han spilles af barnestjernen Jackson Brundage. Han er søn af Nathan – og Haley James Scott, Lucas Scotts nevø, og gudsøn til Lucas og Brooke Davis.

Eksterne henvisninger 
 

Personer i One Tree Hill
Marvin McFadden

Marvin Leonardo "Mouth" McFadden er en fiktiv person i tv-serien One Tree Hill. Han spilles af den amerikanske skuespiller Lee Norris. Han spiller en god ven af Lucas Scott.

Eksterne henvisninger 
 

Personer i One Tree Hill
Rachel Gatina

Rachel Virginia Gatina er en fiktiv person i tv-serien One Tree Hill. Hun spilles af den amerikanske skuespillerinde Danneel Harris.

Eksterne henvisninger 
 

Personer i One Tree Hill
Tree Hill

Tree Hill er en fiktiv by, hvor handlingen i The CWs tv-serie One Tree Hill foregår. Tree Hill er en lille by, som ligger i New Brunswick County, North Carolina. One Tree Hill er faktisk filmet i Wilmington, North Carolina. 

Fiktive steder
Fiktive byer
Whitey Durham

Brian "Whitey" Durham er en fiktiv person i tv-serien One Tree Hill. Han spilles af den amerikanske skuespiller Barry Corbin. Han er Tree Hill Ravens basketballtræner og en faderfigur for mange af spillerne på holdet, især Lucas Scott, Nathan Scott og Jake Jagielski.

Eksterne henvisninger 
 

Personer i One Tree Hill
Jake Jagielski

Jake Jagielski er en fiktiv person fra tv-serien One Tree Hill. Han spilles af den amerikanske skuespiller Bryan Greenberg.

Eksterne henvisninger 
 

Personer i One Tree Hill
Bryan Greenberg

Bryan E. Greenberg (født den 24. maj 1978) er en amerikansk skuespiller og musiker. Han er mest kendt for sin rolle som Jake Jagielski i The CWs tv-serie One Tree Hill og som Nick Garrett i ABCs drama October Road.

Eksterne henvisninger 

 

Skuespillere fra USA
Antwon Taylor

Antwon "Skills" Taylor er en fiktiv person i tv-serien One Tree Hill. Han spilles af den amerikanske skuespiller Antwon Tanner. Han er bedstevenner med Lucas Scott og var kærester med Bevin Mirskey i sit sidste 
år af gymnasiet.

Eksterne henvisninger 
 

Personer i One Tree Hill
Dalian

Dalian  er en kinesisk storby med ca. 6.170.000 indbyggere (466.1 indb./km2) heraf 	3.578.000 i selve byområdet (2009); Den er den næststørste by i Liaoning-provinsen efter Shenyang. Dalian har Kinas nordligste isfrie havn og er en af Kinas mest livlige byer.
Byen den sydlige del af Liaodonghalvøen ud til Bohai-bugten og det Gule Hav.

Mellem 1898 og 1905 hørte byen under Rusland og fra 1905 til 1945 under Japan. En traktat mellem Kina og Sovjetunionen tillod Sovjetunionen at bruge byen som flådebase i ti år efter 2. verdenskrigs afslutning, hvorefter byen vendte tilbage til kinesisk suverænitet.

Byen er tidligere kendt som Lüda eller Lüta. Under russisk administration bar den navnet Port Arthur (), og under japansk styre navnet Ryojun.

Administrative enheder 
Den subprovinsielle by Dalian har jurisdiktion over 6 distrikter (区 qū), 3 byamter (市 shì) og et amt (县 xiàn), Changhai (长海县), som udelukkende består af øer.

Klima

Trafik 
Kinas rigsvej 201 ender i Dalian. Den begynder i Hegang i provinsen Heilongjiang og fører via blandt andet Mudanjiang og Dandong mod syd til Liaodonghalvøen til 
Lüshunkou/Dalian.

Kinas rigsvej 202 ender også i Dalian. Den begynder i Heihe i provinsen Heilongjiang, passerer gennem Harbin og Shenyang den ender i Dalian.

Myndigheder
Den lokale leder i Kinas kommunistiske parti er Tan Zuojun. Borgmester er Chen Shaowang, pr. 2021.

Noter 

Subprovinsielle byer i Kina